**Jean Zerbo** (født 27. desember 1943 i Ségou i Mali) är en malisk katolsk kardinal og erkebiskop.

Liv og virke
------------

### Prest

Jean Zerbo ble presteviet den 10. juni 1971 av erkebiskop Pierre Louis Leclerc, M.Afr. (1905-83), biskop av Ségou (1962-74). Jean Zerbo studerte videre i Lyon og senere ved Det pavelige bibelinstitutt i Roma, der han avla lisensiateksamen. I 1982 vendte han tilbake til Mali, hvor han ble satt til pastoralt arbeid i Markala i Le cercle Ségou samtidig som han underviste ved presteseminaret i Bamako.

### Biskop

Den 21. juni 1988 ble Zerbo utnevnt til titulærbiskop av *Accia* og hjelpebiskop i Bamako, og ble bispeviet den 20. november samme år av kardinal Jozef Tomko, prefekt for Kongregasjonen for troens utbredelse (Propaganda Fide) (1985-2001), assistert av erkebiskop Luc Auguste Sangaré (1925-98) av Bamako (1962-98) og biskop Joseph Paul Barnabé Perrot, M.Afr. (1921-2005), biskop emeritus av San i Mali (1964-87).

Den 19. desember 1994 ble han utnevnt av pave Johannes Paul II biskop av Mopti.

### Erkebiskop

Fire år senere, den 27. juni 1998, ble han utnevnt til erkebiskop av Bamako. Som erkebiskop har han fremmet dialog mellom kristne og den muslimske majoriteten i Mali og deltatt i fredsforhandlinger. I 2012 tilhørte han en delegasjon av representanter fra det sivile samfunnet som deltok i diskusjoner mellom Malis herskende militærregime og politiske opposisjonspartier. Han har alltid siden vært en talsmann for nasjonal forsoning. Han har også vært president for Caritas Mali.

### Kardinal

Den 28 juni 2017 kreerte pave Frans Zerbo til kardinal med *Sant'Antonio da Padova in Via Tuscolana* som tittelkirke. Ved samme anledning kreerte paven også Juan José Omella Omella, Anders Arborelius, Louis-Marie Ling Mangkhanekhoun og Gregorio Rosa Chávez til kardinaler.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Jozef Tomko (1924-2022) \*1979
* Erkebiskop *Jean Zerbo* (1943-) \*1988

Referanser
----------

1. ↑   pantheon.world, besøkt 9. oktober 2017[Hentet fra Wikidata]
2. ↑  catholic-hierarchy.org zerbo, lest 13. januar 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |